गाजियाबाद/साहिबाबाद। दिल्ली विवि में रजिस्ट्रेशन प्रक्रिया बंद होने के बाद जहां स्टूडेंट्स कट ऑफ का इंतजार कर रहे हैं, वहीं चौधरी चरण सिंह विश्वविद्यालय की ऑनलाइन रजिस्ट्रेशन प्रक्रिया तय समय पर शुरू ही नहीं हो पाई। सीसीएसयू की लापरवाही का खामियाजा स्टूडेंट्स ने बुधवार को दिन भर भुगता। विश्वविद्यालय के दावे पर भरोसा कर विद्यार्थी पूरे दिन विवि की वेबसाइट पर रजिस्ट्रेशन का लिंक तलाशते नजर आए। हर साल की तरह इस साल भी ऑनलाइन रजिस्ट्रेशन शुरू होने में देरी के से कॉलेज और स्टूडेंट्स दोनों परेशान दिखे। बता दें कि विवि ने 20 जून से ऑनलाइन रजिस्ट्रेशन की प्रक्रिया शुरू करने का दावा किया था।